stanford-oval/wikipedia huggingface dataset:
Anni Järvenpää

| Anni Järvenpää |
| --- | --- |

Henkilötiedot
Syntynyt: 2. tammikuuta 2000 (ikä 24) Tampere
Kansalaisuus:   Suomi
Taitoluistelija
Pituus:  161 cm
Valmentaja(t):  Maaret Siromaa Susanna Haarala
Koreografi(t):  Elina Ikonen
Luisteluseura:  Tapparan Taitoluistelijat (TapTL)
Henkilökohtaiset parhaat pisteet (ISU)
Pisteet yhteensä:  144,37 2.10.2015
Lyhytohjelma:  58,30 2.10.2015
Vapaaohjelma:  94,80 5.9.2015
Anni Järvenpää (s. 2. tammikuuta 2000 Tampere) on suomalainen taitoluistelija. Hän edustaa Tapparan Taitoluistelijoita (TapTL).
Järvenpää aloitti luistelun vuonna 2006. Junioreiden SM-kilpailuissa ja Pohjoismaiden mestaruuskilpailuissa hän oli toinen vuonna 2015. 15-vuotias Järvenpää voitti joulukuussa 2015 taitoluistelun naisten Suomen mestaruuden. Edellisen kerran yhtä nuori luistelija oli voittanut Suomen mestaruuden vuonna 1974.
Helmikuussa 2016 Järvenpää osallistui Lillehammerin nuorten olympialaisiin.
Mikko Minkkinen

| Mikko Minkkinen> Henkilötiedot |
| --- | --- |
Syntynyt: 23. toukokuuta 1984 (ikä 40) Vantaa, Suomi
Kansalaisuus:   Suomi
Taitoluistelija
Pituus:  178 cm
Valmentaja(t):  Stefan Zins Minna Järvinen
Entiset valmentajat:  Helena Salomaa-Nissilä Kim Jacobson
Koreografi(t):  Stefan Zins Minna Järvinen
Luisteluseura:  Koo-Vee
Aloittanut:  1988
Henkilökohtaiset parhaat pisteet (ISU)
Pisteet yhteensä:  119.04 Nebelhorn Trophy 2003
Lyhytohjelma:  47.15 MM 2008
Vapaaohjelma:  74.35 Nebelhorn Trophy 2003
Mikko Minkkinen (s. 23. toukokuuta 1984 Vantaa) on suomalainen taitoluistelija. Hän on voittanut kultaa taitoluistelun miesten SM-kilpailuissa 2008, hopeaa 2003 ja 2010 ja pronssia 2004 ja 2006.
Minkkinen on valmistunut lääketieteen lisensiaatiksi ja väitellyt  vuonna 2011 lääketieteen tohtoriksi Tampereen yliopistolta.
Suomen Trikoo

Entinen Suomen Trikoon tehdas Särkänniemen kaupunginosassa Tampereella.
Entistä trikootehdasta Tampereen Pyynikillä.
Suomen Trikoo Oy oli suomalainen tekstiiliteollisuusyritys, joka toimi vuosina 1903–2005.
Suomen Trikoon perusti Tampereelle Alfred Kordelin. Tuotanto aloitettiin sukkien ja urheilupaitojen valmistuksella. Alkuaikoina tehtiin myös huopia, hartiahuiveja, villapaitoja ja kalossinvuoria. Pääraaka-aineena oli puuvilla. Trikootuotteiden suosion kasvaessa 1920-luvulla Suomen Trikoo laajensi tuotevalikoimaansa. Seuraavalla vuosikymmenellä tuotteisiin kuuluivat jo naisten vaatteet uimapuvuista konttoriasuihin.
Suomen Trikoo laajeni vuonna 1937, kun perheyritys Tampereen Trikoosta tuli sen sisaryhtiö. Sotien aikana Tampereen Trikoon tehtailla valmistettiin pääasiassa miesten sukkia ja alusvaatteita armeijan tarpeisiin. Selluloosapohjaiset korvikeraaka-aineet eli viskooseihin kuuluvat silla (vanhempi selluloosasta valmistettu katkokuitu) ja säteri (katkomaton muuntokuitu) eli viskoosi otettiin mukaan tuotantoon säännöstelyn aikana. Sotien jälkeen toiminta jatkoi laajentumista. Tampereen Särkänniemen kaupunginosaan perustettiin tuolloin Suomen Trikoon sukkatehdas, jolloin yhteensä Suomen Trikoon tehtailla tuotettiin lähes puolet koko Suomen trikootuotteista. Tampereen tehtailla työskenteli vuonna 1950 yli 2 400 työntekijää.
Vientiin alettiin panostaa 1950- ja 1960-luvuilla. Tähän tarkoitukseen luotiin uusia tuotemerkkejä, kuten Revontuli-mallisto  ja Finnwear. Vienti Ruotsiin ja Neuvostoliittoon oli merkittävää 1970- ja 1980-luvuilla. Finlayson osti Suomen Trikoon vuonna 1983. Suomen Trikoo -nimi jäi pois käytöstä vuonna 1996. Finnwear-tuotemerkkiä valmistaa edelleen Nanso, joka osti Suomen Trikoon liiketoiminnan vuonna 2005.
Aiheesta muualla

Kuvia tai muita tiedostoja aiheesta Suomen Trikoo Wikimedia Commonsissa
Ylen Elävä arkisto: 1930-luvun nainen verhoutui jo mieluusti trikooseen
Suomen Trikoo Pörssitiedon netissä
Kuninkaan kyyneleet – 38 suosituinta

| Kuninkaan Kyyneleet - 38 Suosituinta Jari Sillanpää |
| --- | --- | --- |

Kokoelmalevyn tiedot
 Julkaistu: 2001
 Tyylilaji: iskelmä
 Levy-yhtiö: Mediamusiikki / Edel
Jari Sillanpään muut julkaisut
| Maa on niin kaunis 2000 | Kuninkaan Kyyneleet - 38 Suosituinta 2001 | Hän kertoo sen sävelin 2001 |
Kuninkaan Kyyneleet - 38 Suosituinta on Jari Sillanpään vuonna 2001 julkaistu kokoelma-albumi.
Kappaleet > CD 1

Satulinna – 3.57
Lago Maggiore – 3.36
Pariisi-Helsinki – 3.55
Kaduilla tuulee – 4.29
Bella Notte – 4.10
On aika auringon – 3.20
Bum bum bum (regular dance mix) – 4.31
Kesäinen häävalssi – 2.57
Oot täydellinen – 4.05
Tie naisen sydämeen – 3.32
Lia – 4.53
Valkeaa unelmaa – 3.00
Jouluyön rauha (Con Te Partiro) – 3.57
Auringonnousu – 3.56
Suomi-neidolle – 2.58
Meidän paratiisi (Anywhere is Paradise) – 4.00 (Duetto Anna Erikssonin kanssa)
Tähdet tietävät sen – 4.20
Ruusunoksa ja kyyhkynen – 2.52
Kappaleet > CD 2

Bum bum bum (rsweet hunaja mix) – 4.31
Punainen taivas (Cielo Rosso) – 4.04
Herää Wien – 3.50
Eiliseen – 4.24
Maijan ja Jannen häävalssi – 2.57 (Duetto Marita Taavitsaisen kanssa)
Tie jokainen – 3.50
Olen luonasi aina – 3.36
Kasvot väkijoukossa – 2.52
Kirjoitettu tähtiin – 4.21
Kulku Ihmisen – 3.35
Remember Me (Prima lubire) – 3.40
Vie täältä pois – 3.42
Yö kaunein – 3.02
Elokuun ilta – 3.32
Jos saan sulle itseni antaa – 3.33
Sun luo tuulina käyn – 4.28
Haavoitettu – 4.18
Sydämemme laulu – 3.04
Tässä kaikki on – 4.58
Jarkko Pajunen

| Jarkko Pajunen |
| --- | --- |

Henkilötiedot
Koko nimi:  Jarkko Matti Pajunen
Syntynyt: 16. syyskuuta 1970 (ikä 54) Varkaus
Ammatti:  näyttelijä
Näyttelijä
Aktiivisena:  1996–
Aiheesta muualla
IMDb 
Elonet
Jarkko Matti Pajunen (s. 16. syyskuuta 1970 Varkaus) on suomalainen näyttelijä ja  näytelmäkirjailija. Hän on valmistunut teatteritaiteen maisteriksi vuonna 1997.
Hän on esiintynyt monissa kotimaisissa elokuvissa ja televisiosarjoissa. Hän on myös kirjoittanut näytelmiä aikuisille ja lapsille sekä radiolle muun muassa komediallisen kuunnelmasarjan Puutarhakaupungin murhamysteerit, jossa hän myös näyttelee salapoliisi Forsblomin pääroolin.
Elämä ja ura

Kuopiossa varttunut Pajunen kertoo olleensa jääkiekkoa harrastava ujo nuorukainen, joka kiinnostui teatterista lukioiässä. Tärkeitä kokemuksia olivat liettualaisohjaaja Eimuntas Nekrošiuksen vierailunäytäntö Vanja-eno vuonna 1986, Pajusen ystävänsä kanssa perustaman performanssiryhmän kokeellinen esitys Moskovan teatterifestivaaleilla 1989 sekä yhdessä Milko Lehdon kanssa saatu Teatterilehden ja Äidinkielen opettajien liiton järjestämän näytelmäkirjoituskilpailun voitto vuonna 1992 tekstillä Nuoruuden perkele, joka jakoi tuomaristonkin mielipiteitä. Pajunen aloitti kirjallisuusopinnot Helsingin yliopistossa, mutta pääsi sitten Teatterikorkeakouluun näyttelijäntyön linjalle.
Pajusen merkittäviä näyttämörooleja ovat olleet markkinointipäällikkö Sepon rooli Juha Jokelan menestysnäytelmän Mobile Horror kantaesityksessä (Teatteri Jurkka, 2003) ja isä-Hjalmarin rooli Mikko Roihan Ibsen-ohjauksessa Villisorsa (Lahden kaupunginteatteri ja Tampereen Työväen Teatteri, 2011). Hän on näytellyt freelancerinä myös muun muassa Ryhmäteatterissa ja Kom-teatterissa sekä Helsingin, Espoon ja Turun kaupunginteattereissa.
Pajunen on esiintynyt yli 60:ssä elokuvatuotannossa. Hänet tunnetaan etenkin hiljaisen perusmiehen rooleistaan Johanna Vuoksenmaan käsikirjoituksissa ja ohjauksissa. Näitä ovat elokuvat Nousukausi (2003), Onni von Sopanen (2006), Toinen jalka haudasta (2009) ja Viikossa aikuiseksi (2015) sekä televisiosarjat Klikkaa mua (2011–2014) ja Ex-onnelliset (2016–). Pajunen on esiintynyt myös televisiomainoksissa.
Filmografia > Elokuvat

1996: Sirpaleita – Jarkko
1998: Ensi tiistaina Brahmsia – yksi telakan miehistä
2000: Lohdutusseremonia
2003: Nousukausi – Nikula
2004: Lapsia ja aikuisia – autokuski liikenneruuhkassa
2006: Onni von Sopanen – luokanopettaja VP
2007: Perintölakana – Lauri
2008: Totuus vai tehtävä
2009: Toinen jalka haudasta – Harri
2009: Skavabölen pojat – pappi
2009: Väärät juuret – Janne
2010: Matrimoni e altri disastri – Sven
2011: Convict – etsivä
2012: Vares – Pimeyden tango – Taisto Mononen
2015: Viikossa aikuiseksi – Rane
2016: Onnenonkija – Pertti
2017: Rakkaus ja laki: Lähimmäisenrakkaus – Tomi
2019: Fingerpori – Perusmies
2019: Tottumiskysymys – Pena
2022: Kummeli esittää: Kontio & Parmas -elokuva – poliisijohtaja Ossi Taapero
2023: Mummola (Family Time) – Risto
2023: Pakoja & haaveita – Antti
2024: Perhoset – fanimies
2024: Se on niin kuin se on – lääkäri
Filmografia > Televisiosarjat

1997–1999: Kotikatu – Roope Sievilä
1999: Sydän toivoa täynnä – Aku Veijalainen
1999: Kaverille ei jätetä – tykkimies Sormunen
2001–2002: Vaimonsa mies – Juho Rask
2003: Kumman kaa – Markku
2004–2005: Saunavuoro – monia rooleja
2005: Tahdon asia – ikkunamies
2005: Firma – Teukka
2006: Majakka – tanssiryhmän Liikkuvat poliisit jäsen
2006: Mogadishu Avenue – bodari
2008: Ylikävely – Jari Haimila
2009: Kotikatu – Asko Palander
2010: Alamaailma-trilogia: Vanki – tullihallituksen virkamies
2011: Enon opetukset – bestman
2011: Virta – Juhani Helan
2011–2014: Klikkaa mua – Antti
2013: Sata lasissa – Elias
2014: Brändärit – Nissanin mies
2014: Syke – Jarmo
2015: Roba – Juhani Nevala
2016–2020: Ex-onnelliset – Antti Leppä
2017: Seitsemäntoista – Oskari Tokoi
2017: Nörtti: Dragonslayer666 – Megamanin isä
2018–2023: Kummeli esittää: Kontio & Parmas – poliisijohtaja Ossi Taapero
2018: Jättekiva – Pasi
2019: Suden hetki – Tarmo
2019: Maanantai – potilas
2019, 2020: Justimus esittää: Duo – opettaja
2020: Keihäsmatkat – Heikki
2020: Paras vuosi ikinä – diileri
2021–2022: Ivalo – Toikka
2021: Karppi – satamapäällikkö
2022: Sininen enkeli – Suvanto
2022: Pysäyttäkää Nyqvist  Rautakorpi
2022: Outo kesä  – Jari
2022: Helsinki-syndrooma  huoltamomyyjä
2022: Munkkivuori Juhani
2022: Lahjat esiin! – Visa
2023: Dance Brothers
2024: Erityiset poliisi
Aiheesta muualla

Jarkko Pajunen Elonetissä.
Jarkko Pajunen Internet Movie Databasessa. (englanniksi)
Kakkarapuut

| Kakkarapuut |
| --- | --- |
 Kakkarapuu (Montanoa bipinnatifida)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Asteridit
Lahko::  Asterales
Heimo::  Asterikasvit Asteraceae
Suku::  Kakkarapuut Montanoa  Cerv.
Katso myös
   Kakkarapuut Wikispeciesissä   Kakkarapuut Commonsissa 
Infobox OKNimi-testi OK: 
Kakkarapuut (Montanoa) on asterikasvien (Asteraceae) heimoon kuuluva kasvisuku. Sukuun kuuluu ainakin 50 lajia, mutta mahdollisesti jopa noin 100 lajia.
Lajeja

Montanoa arborescens
Montanoa bipinnatifida – kakkarapuu
Montanoa frutescens
Montanoa grandiflora
Montanoa hibiscifolia
Montanoa karwinskii
Montanoa ovalifolia
Montanoa speciosa
Aiheesta muualla

Suomen Lajitietokeskus: Kakkarapuut – Montanoa
Finto: Kassu – Kasvien suomenkieliset nimet: Montanoa
Luettelo Suomessa pelatuista NHL-otteluista

Luettelo Suomen jäähalleissa pelatuista NHL-runkosarjaotteluista.
| Kausi | Päivä | Jäähalli | Joukkue | Joukkue | Tulos | Yleisömäärä | Ottelussa pelanneet suomalaiset (pisteet suluissa) | Lähde |
| --- | --- | --- | --- | --- | --- | --- | --- | --- |
| 2009-2010 | 2. lokakuuta 2009 | Helsinki-halli | Florida Panthers | Chicago Blackhawks | 4-3 (JA) | 12 056 | Florida: Ville Koistinen (2+0) |  |
| 2009-2010 | 3. lokakuuta 2009 | Helsinki-halli | Chicago Blackhawks | Florida Panthers | 4-0 | 11 526 | Chicago: Antti Niemi Florida: Ville Koistinen (0+0) |  |
| 2010-2011 | 7. lokakuuta 2010 | Helsinki-halli | Carolina Hurricanes | Minnesota Wild | 4-3 | 12 355 | Carolina: Jussi Jokinen (1+1), Tuomo Ruutu (0+0), Joni Pitkänen (0+1) Minnesota: Niklas Bäckström, Mikko Koivu (0+1), Antti Miettinen (0+1) |  |
| 2010-2011 | 8. lokakuuta 2010 | Helsinki-halli | Minnesota Wild | Carolina Hurricanes | 1-2 (JA) | 13 465 | Minnesota: Niklas Bäckström, Mikko Koivu (0+1), Antti Miettinen (0+0) Carolina: Jussi Jokinen (0+1), Tuomo Ruutu (1+0), Joni Pitkänen (0+0) |  |
| 2011-2012 | 7. lokakuuta 2011 | Helsinki-halli | Anaheim Ducks | Buffalo Sabres | 1-4 | 13 349 | Anaheim: Teemu Selänne (0+0), Saku Koivu (0+0) Buffalo: Ville Leino (1+0) |  |
| 2018-2019 | 1. marraskuuta 2018 | Helsinki-halli | Winnipeg Jets | Florida Panthers | 4-2 | 13 490 | Winnipeg: Patrik Laine (3+0) Florida: Aleksander Barkov (0+1), Juho Lammikko (0+0) |  |
| 2018-2019 | 2. marraskuuta 2018 | Helsinki-halli | Florida Panthers | Winnipeg Jets | 4-2 | 13 490 | Florida: Aleksander Barkov (0+0), Juho Lammikko (0+0) Winnipeg: Patrik Laine (1+0) |  |
| 2022-2023 | 4. marraskuuta 2022 | Nokia Arena | Columbus Blue Jackets | Colorado Avalanche | 3-6 | 12 882 | Columbus: Patrik Laine (1+1) Colorado: Mikko Rantanen (3+1), Artturi Lehkonen (0+0) |  |
| 2022-2023 | 5. marraskuuta 2022 | Nokia Arena | Colorado Avalanche | Columbus Blue Jackets | 5-1 | 12 897 | Colorado: Mikko Rantanen (0+1), Artturi Lehkonen (1+0) Columbus: Patrik Laine (0+0), Joonas Korpisalo |  |
| 2024-2025 | 1. marraskuuta 2024 | Nokia Arena | Florida Panthers | Dallas Stars | 6-4 | 12 786 | Florida: Aleksander Barkov (1+3), Anton Lundell (1+0), Eetu Luostarinen (0+0), Niko Mikkola (0+1) Dallas: Miro Heiskanen (0+0), Roope Hintz (0+0), Esa Lindell (1+1) |  |
| 2024-2025 | 2. marraskuuta 2024 | Nokia Arena | Dallas Stars | Florida Panthers | 2-4 | 12 807 | Dallas: Miro Heiskanen (0+1), Roope Hintz (0+0), Esa Lindell (0+0) Florida: Aleksander Barkov (0+1), Anton Lundell (0+0), Eetu Luostarinen (0+1), Niko Mikkola (0+1) |  |
Ham (Somme)

| Ham |
| --- | --- |
 Kaupungintalo
 vaakuna
 Ham
 Koordinaatit: 49°44′50″N, 3°04′25″E 
Valtio:  Ranska
Alue:  Picardie
Departementti:  Somme
Arrondissementti:  Péronne
Väkiluku:  5 000
 
 Kunnan kotisivut 
Infobox OKVirheellinen NIMI-arvo: 
Ham on kunta Pohjois-Ranskassa Sommen departementissa. Kunta on kuuluisa 1200-luvulla rakennetusta linnasta. Vuonna 1840 tuleva Ranskan keisari Napoleon III tuomittiin vankeuteen Hamin linnaan. Kuuden vuoden vankeuden jälkeen hän onnistui pakenemaan linnasta. Vuonna 1917 saksalaiset räjäyttivät linnan. Linnasta on enää jäljellä sisäänkäyntitorni sekä joitakin vähäisiä linnoituksen osia.
Aiheesta muualla

Kuvia tai muita tiedostoja aiheesta Ham (Somme) Wikimedia Commonsissa
Hypersooninen liitokärki

Tavallisen ballistisen ohjuksen ja liitokärki C-HGB:n lentoradat havainnollistettuna.
Kiinalainen DF-ZF ohjuslavetilla.
Hypersooninen liitokärki tai hypersooninen liitävä taistelukärki (engl. Hypersonic Glide Vehicle, HGV) on taistelukärkityyppinen hypersooninen ase, joka voi liitää ja tehdä liikkeitä hypersoonisilla nopeuksilla (yli viisinkertainen äänennopeus). Kantorakettina toimii yleensä ballistinen ohjus. Hypersooniset liitokärjet liitävät korkealta ilmakehästä kohti kohdettaan ja voivat muuttaa lentorataansa tavanomaisen ballistisen laukaisun jälkeen huomattavasti. Tavalliset ballistiset ohjukset kulkevat ennustettavaa ballistista rataa, joten ne ovat torjuttavissa parhailla ballististen ohjusten torjuntaohjuksilla. Kesken lennon tapahtuvan lentoradan arvaamattoman muuttelun tarkoitus on vaikeuttaa torjuntaa merkittävästi.
Idea on MaRV-kärkien tapainen, mutta toisin kuin ne, hypersooniset liitokärjet irtaantuvat laukaisuohjuksesta jo pian laukaisun jälkeen.
Käytössä ja kehitteillä

HGV-202F (kehitteillä)
Fattah-2 (kehitteillä)
Hyper Velocity Gliding Projectile (kehitteillä)
DF-ZF (palveluksessa)
Hwasong-16b (kehitteillä)
VERAS (peruttu 1971)
VMaX (kehitteillä)
VMaX-2 (kehitteillä)
Avangard (palveluksessa)
AGM-183A ARRW (kehitteillä)
Common-Hypersonic Glide Body (C-HGB) Long-Range Hypersonic Weapon (LRHW) -ohjuksessa (kehitteillä)
OpFires (kehitteillä)
Hypersonic Technology Vehicle 2 (kokeellinen)
Käännös suomeksi
Roquetas de Mar

| Roquetas de Mar |
| --- | --- |
 Roquetas de Marin satama
 lippu:  vaakuna
 Roquetas de Mar
 Koordinaatit: 36°46′0″N, 2°36′0″W 
Valtio:  Espanja
Itsehallintoalue:  Andalusia
Maakunta:  Almería
Hallinto:  
 – Hallinnon tyyppi:  Kunta
Väkiluku (2016):  91 965
Infobox OKVirheellinen NIMI-arvo: 
Roquetas de Mar on kunta Almerían maakunnassa Etelä-Espanjassa. Kunnan väkiluku on noin 92 000 (2016).
Castillo de Santa Ana
Torre de Cerrillos
Teatro Auditorio de Roquetas de Mar
Aiheesta muualla

Kuvia tai muita tiedostoja aiheesta Roquetas de Mar Wikimedia Commonsissa
Michael Bartels

| Michael Bartels |
| --- | --- |

Henkilötiedot
Syntynyt: Plettenberg 
Kansalaisuus:   Saksa
Formula 1 -ura
Aktiivivuodet:  1991
Talli(t):  Lotus
Kilpailuja:  4 (0 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1991
Viimeinen kilpailu:  Espanjan Grand Prix 1991
Michael Bartels (s. 8. maaliskuuta 1968 Plettenberg, Länsi-Saksa) on entinen saksalainen autourheilija ja Formula 1 -kuljettaja.
Ura > Alkuvaiheet

Bartels aloitti uransa kilpailemalla Formula Ford -luokissa, joissa hän voitti mestaruuden Saksan 1.6 -luokassa vuonna 1986. Vuonna 1987 hän aloitti DTM:n ja vuonna 1988 vakioautoilun sekä Formula 3:n.
Ura > Formula 1

Bartels osallistui F1-urallaan neljään osakilpailuun Lotus-tallin autolla, mutta ei selvittänyt karsintoja kertaakaan.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1991 | Team Lotus | Lotus 102B | Judd EV 3.5 V8 | USA | BRA | SMR | MON | CAN | MEX | FRA | GBR | GER DNQ | HUN DNQ | BEL | ITA DNQ | POR | ESP DNQ | JPN | AUS | NC | 0 |
Ura > Siirtyminen muihin sarjoihin

Bartels kilpaili F1-uransa jälkeen vakioautosarjojen ja DTM:n lisäksi, mm. Formula 3000- ja FIA GT Championship-sarjoissa. Hän voitti FIA GT:n mestaruuden vuosina 2006 sekä 2008-2010, joista viimeisin kuului FIA GT1 World Championship -sarjaan.
Yksityiselämä

Bartels seurusteli tennispelaaja Steffi Grafin kanssa vuosina 1992–1999. Parisuhde päättyi Grafin alkaessa seurustella toisen tennispelaajan Andre Agassin kanssa.
Michael Bartels ajaa Vitaphone Racing -tallin Maserati MC12 -autoa.
Eerik Birgerinpoika

Eerikin muotokuva hautakivessä Varnhemin luostarissa.
Eerik Birgerinpoika (Erik Birgersson; k. 17. joulukuuta 1275) oli Birger-jaarlin toiseksi nuorin poika. Hän auttoi isoveljeään Maunua ottamaan vallan veljeskatraan nuorimmalta, kuningas Valdemarilta. Vallankaappauksen jälkeen Eerik sai Svean herttuan arvon.
Aiheesta muualla

Kuvia tai muita tiedostoja aiheesta Eerik Birgerinpoika Wikimedia Commonsissa
Kiinan poliisitoimi

Yleisen turvallisuuden ministeriön alaisten poliisivoimien tunnus
Kiinan kansantasavallan poliisitoimi käsittää lukuisia eri yksiköitä, jotka ovat vastuussa Kiinan sisäisestä turvallisuudesta, lainvalvonnasta ja muista yleisen järjestyksen valvontaan liittyvistä tehtävistä. Kiinan poliisitoimi jakautuu useaan eri jaostoon. Yleisen turvallisuuden ministeriön alaisuudessa toimiva yleinen turvallisuuspoliisi vastaa lähinnä tavanomaisista poliisille kuuluvista järjestyksenvalvontatehtävistä. Lisäksi Kiinassa toimii siviilihallinnon alaisuudessa ainakin valtion turvallisuuspoliisi, vankiloiden valvonnasta vastaava poliisi sekä erillinen oikeusistuinten toimintaa tukeva poliisi. Näiden lisäksi maassa toimii myös puolisotilaallinen poliisijoukko aseistettu kansanpoliisi, jonka tehtäviin kuuluu ennen kaikkea levottomuuksien ja mellakoiden ehkäisy ja valvonta.
Poliisivoimat

Kiinassa ei ole yhtä yksittäistä viranomaista, joka olisi vastuussa kaikesta poliisitoimesta. Poliisitoimi kattaa sen sijaan hyvin monenlaisia sisäiseen turvallisuuteen liittyviä tehtäviä, joita suorittaa lukuisat eri viranomaiset rinta rinnan. Tärkeimmät poliisiviranomaiset kiinassa ovat yleinen turvallisuuspoliisi ja aseistettu kansanpoliisi. Lisäksi maassa toimii esimerkiksi vankiloiden turvallisuudesta vastaavia tai tuomioistuinten tehtäviä tukevia poliisivoimia sekä paikallisviranomaisten perustamia puolivirallisia Chengguan-poliisijoukkoja.
Poliisivoimat > Yleinen turvallisuuspoliisi

Yleinen turvallisuuspoliisi toimii yleisen turvallisuuden ministeriön ja sen kontrolloimien yleisen turvallisuuden virastojen alaisuudessa ja vastaa suurimmasta osasta tavallista poliisitoimintaa. Henkilökuntaa yleisellä turvallisuuspoliisilla on yhteensä noin 1,9 miljoonaa. Yleisen turvallisuuden ministeriön alainen poliisi vastaa muun muassa järjestyksenvalvonnasta, rikostutkinnasta, liikenteenvalvonnasta ja rajavalvonnasta. Poliisin tehtäväkenttä on Kiinassa moninainen ja osin epätarkkarajainen: monia näistä tehtävistä suorittavat poliisin ohella myös lukuisat muut viranomaiset ja kansan vapautusarmeijan yksiköt.
Yleisen turvallisuuspoliisin osana toimii etenkin suurimmissa kaupungeissa myös raskaammin aseistettuja "erikoispartiojoukkoja" sekä terrorismin vastaisia osastoja. Lisäksi aseellista tukea vaativissa tehtävissä yleistä turvallisuuspoliisia saattaa avustaa aseistettu kansanpoliisi.
Poliisivoimat > Aseistettu kansanpoliisi

Aseistettu kansanpoliisi on puolisotilaallinen yksikkö, jonka tehtävä on etenkin torjua maan sisäisiä levottomuuksia ja mellakoita. Aseistettu kansanpoliisi toimii yleisen turvallisuusministeriön ja kansan vapautusarmeijan yhteisen valvonnan alla. Tarpeen vaatiessa sen yksiköitä saatetaan myös väliaikaisesti alistaa yleisen turvallisuuspoliisin komennon alle. Henkilökuntaa aseistetulla kansanpoliisilla on noin 1,5 miljoonaa henkeä.
Poliisivoimat > Chengguan-paikallispoliisit

Vaikka Kiinassa suurimmat kaupungit ovat usein hyvin tarkan poliisivalvonnan alaisia, on osassa maata poliisien läsnäolo hyvin vähäistä. Tästä syystä paikallishallinnot perustavat aika ajoin virallisen organisaation ulkopuolella toimivia poliisijoukkoja, jotka ovat usein väliaikaisia. Näistä käytetään yleensä Kiinassa nimeä chengguan.
Chengguan-poliiseja käytetään paitsi järjestyksenvalvontaan, myös muuhun hallinnon tarpeelliseksi katsomaan voimankäyttöön. Joukkojen perustaminen on kohtalaisen yleistä, ja esimerkiksi vuonna 2005 chengguan-poliiseja toimi 308:ssa kiinalaisessa kunnassa. Joukkojen koulutus, toimintatavat ja toimivaltuudet ovat usein epämääräisiä ja sääntelemättömiä, eikä joukkojen toimintaa valvota samaan tapaan kuin tavallisten poliisijoukkojen. Tämä lisää myös riskiä erilaisille väärinkäytöksille.
Organisaatiorakenne

Suurin osa poliisitoimesta toimii yleisen turvallisuuden ministeriön alaisuudessa. Ministeriö jakautuu lukuisiin eri osastoihin. Osastoja on arviolta 20, ja niden vastuualueina on esimerkiksi kansallinen turvallisuus, talousrikollisuus, rajavalvonta, rikostutkinta, paloturvallisuus, vankilaturvallisuus, liikenteenvalvonta, kansainvälinen poliisiyhteistyö, huumausainevalvonta ja terrorismin vastainen toiminta. Kukin osasto koordinoi oman tehtäväkenttänsä toimintaa koko valtion tasolla.
Poliisitoimen paikallisista hallintotehtävistä vastaavat Kiinassa puolestaan yleisen turvallisuuden virastot. Yleisen turvallisuuden virastoilla on saman kaltainen osastojako kuin yleisen turvallisuuden ministeriölläkin, ja virastojen toiminnot  jakautuvat erilaisiin hallinnolisiin, operatiivisiin ja taktisiin alajaostoihin. Lisäksi turvallisuusvirastojen sisällä toimii poliittisia valvontaelimiä, kuten puolueen valvontakomiteoita.
Korkeimmalla organisaatiotasolla toimivat maakuntatason turvallisuusvirastot, jollainen on jokaisella maakunnalla, autonomisella alueella ja itsehallinnollisella kunnalla (Peking, Chongqing, Shanghai, Tianjin). Maakuntatason virastojen alaisuudessa toimivat pienemmät piirikunta- ja kuntatason turvallisuusvirastot. Organisaatiohierarkian pohjalla ovat lukuisat poliisiasemat, jotka toimivat turvallisuusvirastojen alaisuudessa.